CELEX: 
Language: hr
Date: 2021-10-01 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU)2021/1529 Europskog parlamenta i Vijeća u pogledu utvrđivanja određenih specifičnih ciljeva i tematskih prioriteta za pomoć u okviru Instrumenta pretpristupne pomoći (IPA III)

OBRAZLOŽENJE
            
            
               1.
                     KONTEKST DELEGIRANOG AKTA
            
            
               U trećem članku Uredbe (EU) 2021/1529 Europskog parlamenta i Vijeća od 15. rujna 2021. o Instrumenta pretpristupne pomoći (IPA III), dalje u tekstu „Instrument”, utvrđuju se opći i specifični ciljevi, zatim tematski prioriteti za pomoć, koji su dodatno razrađeni u Prilogu II., kao i tematski prioriteti za prekograničnu suradnju među korisnicima navedenima u Prilogu I., koji su dodatno razrađeni u Prilogu III. Instrument treba dopuniti utvrđivanjem određenih specifičnih ciljeva i tematskih prioriteta za suradnju povezanih s temama iz članka 3. stavka 3. točaka od (a) to (m) i točke (r) te stavka 4. točaka od (a) do (j).
            
            
               2.
                     SAVJETOVANJA PRIJE DONOŠENJA AKTA
            
            
               Komisija je provela opsežna savjetovanja sa stručnjacima iz država članica EU-a, koji su općenito podržali sadržaj akta na dva održana sastanka. Nacrt ove delegirane uredbe stavljen je na raspolaganje i Europskom parlamentu i Vijeću. Osim toga, primjedbe dionika o nacrtu delegirane uredbe prikupljene su preko mehanizma za povratne informacije za bolju regulativu u razdoblju od 26. srpnja do 23. kolovoza 2021. Primljene su primjedbe četiri subjekta (međunarodne organizacije, članovi civilnog društva). 
            
            
               3.
                     PRAVNI ELEMENTI DELEGIRANOG AKTA
            
            
               Delegiranim aktom utvrđuju se specifični ciljevi i tematski prioriteti za pomoć povezani s temama navedenima u stavku 3. točkama od (a) do (m) i točki (r) te stavku 4. točkama od (a) do (j) članka 3. Instrumenta, dodatno razrađenima u prilozima II. i III.
            
            
            
               DELEGIRANA UREDBA KOMISIJE (EU) …/...
            
            
               оd 1.10.2021.
            
            
               o dopuni Uredbe (EU)2021/1529 Europskog parlamenta i Vijeća u pogledu utvrđivanja određenih specifičnih ciljeva i tematskih prioriteta za pomoć u okviru Instrumenta pretpristupne pomoći (IPA III)  
               
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 2021/1529 Europskog parlamenta i Vijeća od 15. rujna 2021. o uspostavi Instrumenta pretpristupne pomoći (IPA II)
                  1
               , a posebno njezin članak 3. stavak 6., 
            
            
               budući da:
            
            
               (1)U prilozima II. i III. Uredbi 2021/1529 utvrđeni su tematski prioriteti za pomoć.
            
            
               (2)Specifične ciljeve i tematske prioritete za pomoć trebalo bi dodatno razraditi dodatnim odredbama kojima se dopunjuje Uredba 2021/1259.  
            
            
               (3)Ovom Uredbom obuhvaćeni su određeni specifični ciljevi i tematski prioriteti za pomoć iz članka 3. stavka 6. Uredbe 2021/1529. 
            
         
         
            
               (4)Kako bi se osiguralo da se odluke o programiranju i financiranju na temelju Uredbe 2021/1529 donesu što prije, ova bi Uredba trebala stupiti na snagu sljedećeg dana od dana objave u Službenom listu Europske unije,
            
            
               DONIJELA JE OVU UREDBU:
            
            
               Članak 1.
            
            
               Specifični ciljevi i tematski prioriteti za pomoć povezani s temama iz članka 3. stavka 3., točaka od (a) do (m) i točke (r) te članka 3. stavka 4. točaka od (a) do (j) Uredbe (EU) 2021/1529 utvrđeni su u Prilogu ovoj Uredbi.
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 1.10.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 330, 20.9.2021., str. 1.
               
            
      
    ---documentbreak--- 
      
         
         
            
               PRILOG
            
            
            
               Specifični ciljevi i tematski prioriteti za pomoć iz članka 3. stavka 6., specificirani u članku 3. stavku 3. točkama od (a) do (m) i točki (r) te članku 3. stavku 4. točkama od (a) do (j) Uredbe (EU) 2021/1529 koji se utvrđuju ovom Delegiranom uredbom navode se u nastavku:
            
            
            
               (1)Rana uspostava i promicanje pravilnog funkcioniranja institucija, nužnog za osiguravanje vladavine prava i dodatno konsolidiranje demokratskih institucija
            
            
               a)uspostava neovisnih, odgovornih, nepristranih, profesionalnih, depolitiziranih i učinkovitih pravosudnih sustava, uključujući sustave zapošljavanja, ocjenjivanja i napredovanja koji su transparentni i temelje se na rezultatima te učinkovite stegovne postupke u slučajevima prijestupa, te promicanje pravosudne suradnje; osiguravanje pristupa pravosuđu; 
            
            
               b)jačanje temeljnih sloboda, uključujući slobodu izražavanja, slobodu medija, slobodu okupljanja i udruživanja te zaštitu podataka;
            
            
               c)promicanje i zaštita ljudskih prava, uključujući nediskriminaciju i rodnu ravnopravnost, prava djeteta i prava pripadnika manjina; 
            
            
               d)promicanje i jačanje borbe protiv korupcije;
            
            
               e)promicanje suradnje i razmjene informacija u području izvršavanja zakonodavstva; oblikovanje djelotvornih alata za sprečavanje i borbu protiv organiziranog kriminala, trgovine ljudima i nezakonitog vatrenog oružja, malog i lakog oružja, trgovine drogom, pranja novca / financiranja terorizma; podupiranje suradnje s Unijom u borbi protiv terorizma i sprečavanju radikalizacije.
            
            
            
               (2)Jačanje kapaciteta za suočavanje s migracijskim izazovima na regionalnoj i međunarodnoj razini te za daljnju konsolidaciju upravljanja granicama i migracijama
            
            
               a)razmjena relevantnih informacija; 
            
            
               b)osiguravanje pristupa međunarodnoj zaštiti i jačanje upravljanja azilom;
            
            
               c)jačanje kapaciteta za upravljanje granicama te u području vraćanja i reintegracije, poduzimanje mjera za suzbijanje nezakonitih migracija, uključujući borbu protiv krijumčarenja migranata; 
            
            
               d)rješavanje pitanja prisilne migracije.
            
            
            
               (3)Jačanje kapaciteta za strateške komunikacije, uključujući obavješćivanje javnosti o potrebnim reformama za ispunjavanje kriterija EU-a za članstvo
            
            
               a) 
                     podupiranje daljnjeg razvoja neovisnih i pluralističkih medija i medijske pismenosti; 
            
         
         
            
               b)
                     povećanje otpornosti države i društva na dezinformacije i druge oblike hibridnih prijetnji, uključujući izgradnju kapaciteta u području kibersigurnosti.
            
            
               (4)Jačanje dobrog upravljanja i reformu javne uprave u skladu s načelima javne uprave 
            
            
               a)jačanje okvira za reformu javne uprave, među ostalim u području javne nabave, te poboljšanje strateškog planiranja i uključivog i na dokazima utemeljenog oblikovanja politika i zakonodavstva; 
            
            
               b)jačanje profesionalizacije i depolitizacije javnih službi uvođenjem načela nagrađivanja prema zaslugama; 
            
            
               c)promicanje transparentnosti i odgovornosti, uključujući javni pristup informacijama; 
            
            
               d)poboljšanje kvalitete i izvođenja usluga, među ostalim primjenom odgovarajućih administrativnih postupaka i uporabom interoperabilne e-uprave koja je usmjerena na građane; 
            
            
               e)jačanje upravljanja javnim financijama i izrada pouzdanih statističkih podataka. 
            
            
            
            
               (5) Jačanje fiskalnog i gospodarskog upravljanja 
            
            
               a)podupiranje provedbe programa gospodarskih reformi (ERP) i sustavne suradnje s međunarodnim financijskim institucijama u pogledu temelja gospodarske politike i jačanja gospodarskih institucija; 
            
            
               b)jačanje kapaciteta za poboljšanje makroekonomske stabilnosti i socijalne kohezije;
            
            
               c)podupiranje održivog razvoja i napretka prema funkcionalnom tržišnom gospodarstvu;
            
            
               d)napredak prema zajedničkom regionalnom tržištu zapadnog Balkana.
            
            
            
               (6)Jačanje svih aspekata dobrosusjedskih odnosa, regionalne stabilnosti i uzajamne suradnje
            
            
            
               (7)Jačanje kapaciteta Unije i njezinih partnera za sprečavanje sukoba, izgradnju mira te odgovaranje na situacije prije i poslije krize;
            
            
               a)promicanje međuljudskih kontakata, pomirbe, mjera za izgradnju mira i povjerenja, rano upozoravanje i analiza rizika koja uzima u obzir sukobe, inicijative kojima se promiče pomirenje, tranzicijsko pravosuđe, traženje istine, odštete i jamstva za neponavljanje; 
            
            
               b)podupiranje izgradnje kapaciteta za potporu djelovanjima u području sigurnosti i razvoja (CBSD).
            
         
         
            
            
               (8)Jačanje kapaciteta, neovisnosti i pluralizma organizacija civilnog društva i organizacija socijalnih partnera, uključujući strukovna udruženja
            
            
               a)jačanje kapaciteta, neovisnosti i pluralizma organizacija civilnog društva te osnaživanje organizacija civilnog društva na regionalnoj i lokalnoj razini, uključujući organizacije mladih; 
            
            
               b)jačanje organizacija socijalnih partnera, uključujući strukovna udruženja; 
            
            
               c)poticanje umrežavanja na svim razinama organizacija sa sjedištem u Uniji i organizacijama korisnika, omogućujući im da se uključe u plodonosan dijalog s javnim i privatnim subjektima.
            
            
            
               (9)Promicanje usklađivanja korisničkih pravila, normi, politika i praksi s onima u Uniji, uključujući pravila o javnoj nabavi i državnim potporama
            
            
            
               (10)Promicanje rodne ravnopravnosti i osnaživanja žena i djevojčica 
            
            
               a)stvaranje poticajnijeg okruženja za ostvarivanje prava djevojčica i žena; 
            
            
               b)suzbijanje svih oblika rodno uvjetovanog nasilja, diskriminacije i nejednakosti;
            
            
               c)promicanje ravnopravnog sudjelovanja i vodstva žena i djevojčica, među ostalim u donošenju politika i odluka;
            
            
               d)promicanje rodne ravnopravnosti pri izradi proračuna.
            
            
            
               (11)Poboljšanje pristupa obrazovanju, osposobljavanju i cjeloživotnom učenju na svim razinama i njihove kvalitete te pružanje potpore kulturnom i kreativnom sektoru i sportu.
            
            
               a)promicanje jednakog pristupa kvalitetnom predškolskom, osnovnoškolskom i srednjoškolskom obrazovanju, uz bolje poučavanje osnovnih vještina; 
            
            
               b)povećanje razina ostvarene izobrazbe, rješavanje problema odljeva mozgova, smanjenje ranog napuštanja školovanja i jačanje osposobljenosti nastavnika; 
            
            
               c)razvoj sustava strukovnog obrazovanja i osposobljavanja i promicanje sustava učenja kroz rad kako bi se olakšao prijelaz na tržište rada, među ostalim za osobe s invaliditetom;
            
            
               d)poboljšanje kvalitete i relevantnosti visokog obrazovanja; 
            
            
               e)poticanje aktivnosti povezanih s bivšim polaznicima; 
            
         
         
            
               f)poboljšavanje pristupa cjeloživotnom učenju i pružanje potpore ulaganjima u obrazovanje i pristupačnu infrastrukturu za osposobljavanje, prije svega radi smanjenja teritorijalnih nejednakosti i poticanja uključivog obrazovanja bez segregacije, među ostalim i korištenjem pristupačnih digitalnih tehnologija;
            
            
               g)jačanje suradnje u kulturnom, kreativnom i sportskom sektoru. 
            
            
            
               (12)Poticanje otvaranja kvalitetnih radnih mjesta i pristupa tržištu rada 
            
            
               a)rješavanje pitanja visoke nezaposlenosti i neaktivnosti podupiranjem održive integracije u tržište rada, prije svega mladih, žena, dugotrajno nezaposlenih osoba i svih podzastupljenih skupina. 
            
            
               b)poticanje otvaranja kvalitetnih radnih mjesta i potpora učinkovitoj provedbi pravila i standarda rada; 
            
            
               c)potpora za rodnu ravnopravnost i mlade te promicanje zapošljivosti i produktivnosti, prilagodba radnika i poduzeća promjenama, uspostava održivog društvenog dijaloga te osuvremenjivanje i jačanje institucija tržišta rada kao što su javne službe za zapošljavanje i inspektorati rada.
            
            
               (13)Promicanje socijalne zaštite i uključenosti te borba protiv siromaštva
            
            
               a)modernizacija sustava socijalne zaštite kako bi se osigurala djelotvorna, učinkovita i odgovarajuća zaštita tijekom svih faza života osobe; 
            
            
               b)promicanje prijelaza s institucionalne skrbi na obiteljsku skrb i skrb u zajednici
            
            
               c)poticanje socijalne uključenosti, promicanje jednakih mogućnosti i borba protiv nejednakosti i siromaštva;
            
            
               d)integracija marginaliziranih zajednica kao što su Romi;
            
            
               e)borba protiv svih oblika diskriminacije;
            
            
               f)poboljšanje dostupnosti pristupačnih, održivih i visokokvalitetnih usluga kao što su rani i predškolski odgoj i obrazovanje, stambeno zbrinjavanje, zdravstvena skrb, osnovne socijalne usluge i dugotrajna njega, među ostalim i modernizacijom sustava socijalne zaštite.
            
            
               (14)Zaštita okoliša i poboljšanje kvalitete okoliša
            
            
               a)rješavanje problema uništavanja okoliša i zaustavljanje gubitka biološke raznolikosti;
            
            
               b)promicanje očuvanja kopnenih i morskih ekosustava i prirodnih resursa te održivog upravljanja njima;
            
            
               c)ulaganje u kvalitetu zraka, gospodarenje vodama i otpadom te održivo upravljanje kemikalijama;
            
            
               d)promicanje učinkovitosti resursa, održive potrošnje i proizvodnje te rješavanje problema onečišćenja;
            
            
               e)podupiranje prijelaza na zeleno i kružno gospodarstvo, doprinos smanjenju emisija stakleničkih plinova, povećanje otpornosti na klimatske promjene, promicanje upravljanja i informiranja u području klimatske politike te promicanje energetske učinkovitosti;
            
         
         
            
               f)promicanje politika kojima se podupire prijelaz na resursno učinkovito, sigurno i održivo gospodarstvo s niskim emisijama ugljika i energetsku učinkovitost te jačanje otpornosti na katastrofe, njihova prevencija, pripravnost za njih i reakcija na njih.
            
            
               (15)Tematski prioriteti za prekograničnu suradnju među korisnicima instrumenta IPA III
            
            
               a)promicanje prekograničnog zapošljavanja, mobilnosti radne snage te socijalne i kulturne uključenosti;
            
            
               b)zaštita okoliša i promicanje prilagodbe klimatskim promjenama i njihova ublažavanja, prevencija rizika i upravljanje njima te promicanje uporabe obnovljivih izvora energije; 
            
            
               c)promicanje održivog prometa i poboljšanje javnih infrastruktura;
            
            
               d)promicanje digitalnog gospodarstva i društva;
            
            
               e)poticanje turizma, osobito održivog turizma, te očuvanje i promicanje kulturne i prirodne baštine;
            
            
               f)ulaganje u mlade, sport, obrazovanje i vještine;
            
            
               g)promicanje lokalnog i regionalnog upravljanja i jačanjem kapaciteta planiranja i administrativnih kapaciteta lokalnih i regionalnih tijela;
            
            
               h)promicanje prekograničnih inicijativa za poticanje pomirenja i tranzicijskog pravosuđa;
            
            
               i)jačanje konkurentnosti, poslovnog okruženja te razvoja MSP-ova, trgovine i ulaganja;
            
            
               j)jačanje istraživanja, tehnološkog razvoja, inovacija i digitalnih tehnologija.